section_heading: Vojna karijera
paragraph_text: Hermann von Kuhl rođen je 2. studenog 1856. u Koblenzu. Kao sin srednjoškolskog učitelja studirao je filozofiju i književnost. Kuhl je u prusku vojsku stupio 1878. godine, te je nakon završetka Pruske vojne akademije služio u raznim vojnim jedinicama, kao i Glavnom stožeru u Berlinu. Godine 1898. godine postaje predavač na Pruskoj vojnoj akademiji, da bi 1902. godine služio kao časnik u Glavnom stožeru njemačke mornarice. Čin pukovnika dostigao 1909. godine, dok je general bojnikom postao je 1912. godine. U lipnju 1913. godine dobiva zapovjedništvo nad 25. pješačkom divizijom smještenom u Münsteru, da bi u prosincu te iste godine bio premješten u Glavni stožer u Berlinu.